kados ta, ing Bali, dipun lilani yasa prajurit prayudha, makatên ugi ing praja Mangkunagaran kawêwahan cacahing lèsiyunipun sabên taun kaindhakan tiyang 200. Dados mirit kawontênan-kawontênan wau, kados sampun mangsanipun sarta prayogi ing praja dalêm tumut-tumut ebah nyantosani kaprajuritanipun, dene ingkang minôngka waragadipun, sarta tiyangipun ingkang kacalonakên prajurit cacahipun sampun ngantos nguciwani, nyuwun wangsulipun siti môncanagari, amargi miturut prajangjian dalêm Ingkang Sinuhun Pakubuwana kaping VII katitimasan kaping 22 Juni 1830 kawrat ing prakawis ingkang kaping 2 nyêbutakên, bilih pangastanipun Kangjêng Guprêmèn Walandi tumrap siti môncanagari punika taksih mawi: awit saking asma dalêm ingkang sinuhun kangjêng susuhunan. Dados ing pangintên bokmanawi kangjêng guprêmèn botên pakèwêd mangsulakên môncanagari wau, amargi botên badhe